Dende lo punto d'enviesta quemico, o DNA se composa de dos polimers luengos d'unidatz simples, ditas especificament desoxirribonucleotidos (fendo a destinción d'os nucleotidos d'RNA u ribonucleotidos), con un tranco feito de zucres y grupos fosfato chunitos con enlaces de tipo fosfodiéster. As dos catienas polimericas s'estienden en sentito contrario, y per ixo diz que son antiparalelas. Cadagún d'os zucres se troba chunito con una base nitrochenata d'un d'os quatre tipos que be n'ha en l'ADN (adenina, timina, citosina y guanina). L'adenina ye complementaria d'a timina, a citosina ye complementaria d'a guanina.